ועדת הכנסת, כנסת 23, פרוטוקול מספר 34, 2020-07-06 18:06

איתן גינזבורג: אנחנו מחדשים את הדיון.

בועז טופורובסקי: מה קורה אם יש תיקו?

איתן גינזבורג: אם יש תיקו זה נופל.

בועז טופורובסקי: אז עכשיו אני צריך להסביר את זה?

איתן גינזבורג: רצית לנמק, לא?

איתן גינזבורג: בבקשה, חבר הכנסת טופורובסקי ינמק את הרוויזיה.

בועז טופורובסקי: אבל יש כמה רביזיות.

איתן גינזבורג: אבל רק אחד מנמק רביזיות.

איתן גינזבורג: ככה זה.

בועז טופורובסקי: חמד, אתה רוצה?

איתן גינזבורג: חמד, בבקשה, נמק את הרוויזיה.

חמד עמאר: אנחנו הגשנו רוויזיה רק בשביל מטרה אחת.

איתן גינזבורג: למשוך את הזמן.

חמד עמאר: הייתה אפשרות לממשלה, כבר היום בבוקר, לפעול לפי חוק, חוק שהכנסת חוקקה רק בשבוע שעבר.

חמד עמאר: להביא את כל הצווים שהיא רוצה, לדון בהם בוועדת הקורונה, ולאשר אותם.

חמד עמאר: אני לא הייתי צריך היום לשבת כל הלילה, לעשות חוק בקריאה ראשונה, קריאה שנייה וקריאה שלישית.

חמד עמאר: נציג היועץ המשפטי לממשלה אמר את זה.

חמד עמאר: זה לא מקובל שביום אחד מחוקקים חוק בקריאה ראשונה, שנייה ושלישית, כשאנחנו פוגעים בזכות הקניין של אנשים, כשאנחנו גורמים לאנשים לפשוט רגל, כשאנחנו גורמים לאנשים להיות רעבים לפת לחם.

חמד עמאר: יש רעבים במדינת ישראל.

חמד עמאר: תאמינו לי שיש רעבים במדינת ישראל.

חמד עמאר: לכן אני חושב שאתה כיושב-ראש ועדה היית צריך להגיד לממשלה, במקום שתעסיקו אותנו כוועדת הכנסת שהיא ועדה כל כך חשובה וכל כך עסוקה בנושא הזה, תואילו להביא את הצווים בבוקר, תעבירו אותם לוועדת קורונה.

חמד עמאר: אתם שולטים בוועדת קורונה.

חמד עמאר: הרי מי שיושב בוועדת קורונה הוא מהקואליציה, לא מהאופוזיציה.

חמד עמאר: אם האופוזיציה הייתה יושבת בוועדת קורונה, ויש לה רוב, הייתי אומר, בסדר, הממשלה רוצה לעקוף את הכול ולהביא את זה ישירות לממשלה והיא תאשר.

חמד עמאר: אבל לממשלה יש רוב.

חמד עמאר: הרי אתם הצבעתם על יושב-ראש של ועדת קורונה, אתם הרכבתם את הוועדה שיהיה לכם רוב ורוב דורסני, ואין לכם שום בעיה.

חמד עמאר: לכן אני חושב, צריכים כולם להצביע עכשיו עם הרוויזיה שלי ולהוריד את החוק הזה מסדר יומה של הכנסת, כי יש חוק במדינת ישראל שמאפשר לממשלה לעשות את זה, אבל היא פשוט צריכה להתייעץ ולעבוד לפי החוק; לתת לכנסת, למחוקק, לריבון – הריבון במדינת ישראל זה לא הממשלה, זה הכנסת.

חמד עמאר: אתה חבר כנסת כבר שנה וחצי.

חמד עמאר: אנחנו הריבון, לא הממשלה.

חמד עמאר: לכן אנחנו כאן צריכים להחליט החלטות קשות כאלה לציבור ולאזרחים, ולהחליט אם אותו אזח סוגר את האולם שלו או לא סוגר את האולם שלו.

חמד עמאר: מספיק עם הבלבול.

חמד עמאר: אתם יודעים מה זה מישהו שיש לו חתונה הערב?

חמד עמאר: אני לא מדבר על החתן והכלה שהשכירו את האולם.

חמד עמאר: אני מדבר על בעל האולם שהזמין את הכול, והחתן והכלה והמשפחות שלהם הוציאו את הכסף שלהם ושילמו מראש כסף.

חמד עמאר: והיום אומרים להם, אתם לא יכולים לעשות את החתונה.

חמד עמאר: הם שילמו על 250 איש, כי הם התחייבו ל-250 איש.

חמד עמאר: אנחנו הורסים לאנשים את הפרנסה.

איתן גינזבורג: תודה.

חמד עמאר: אנחנו הורסים לאנשים את החיים שלהם.

חמד עמאר: תפקידך, ואתה הגעת ממפלגה – יש עתיד, כחול לבן, הייתם ביחד, תל"ם, אני לא זוכר אפילו את השמות שלכם.

בועז טופורובסקי: ישראל בעלייה.

חמד עמאר: כחול לבן, הסתובבתם בכל מקום.

חמד עמאר: אני שמעתי אתכם.

חמד עמאר: אתם נתתם תקווה לאנשים, הצביעו בשבילכם 33 מנדטים, ואתם כאן באים להרוס את הדמוקרטיה בזכות 33 מנדטים שקיבלתם, כי אתם עכשיו מתנהגים נגד כל מה שאמרתם במערכת הבחירות.

איתן גינזבורג: תודה, חבר הכנסת עמאר.

איתן גינזבורג: אני מבקש להעלות את הרוויזיה להצבעה.

קריאה: - - -

איתן גינזבורג: כן, אבל תמיד יש רק מנמק אחד לרוויזיה.

איתן גינזבורג: מי בעד הרוויזיה?

איתן גינזבורג: ירים את ידו.

איתן גינזבורג: מי נגד?

איתן גינזבורג: בעד – 4

איתן גינזבורג: הרוויזיה לא אושרה.

איתן גינזבורג: הרוויזיה לא התקבלה.

איתן גינזבורג: תודה רבה.

איתן גינזבורג: הישיבה נעולה.